stanford-oval/wikipedia huggingface dataset:
Abraham
Elämäkerta Raamatun mukaan > Viimeiset vuodet

Saara kuolee Hebronissa 127-vuotiaana. Abraham järjestää vaimonsa kunniaksi surujuhlat ja valitsee haudaksi Makpelan luolan. Koska Abraham asuu alueella vain vieraana, hänen täytyy ostaa luola. Heettiläinen Efron tarjoutuu antamaan luolan ilmaiseksi mutta mainitsee, että maapalan arvo on neljäsataa šekeliä. Abraham ymmärtää vihjeen ja maksaa pyydetyn summan heettiläisten toimiessa todistajina. Makpelan luolasta tulee hänen sukuhautansa. Jos Abraham ei olisi ostanut luolaa, hänen omistusoikeutensa olisi jäänyt väliaikaiseksi.
Abraham on jo vanha ja hauras ja alkaa etsiä Iisakille vaimoa. Hän ei halua viedä Iisakia Kaldeaan, josta Herra on perheen jo kertaalleen johdattanut pois nykyiseen perintömaahansa. Vaimon hakuun lähetetään palvelija mukanaan suuri määrä lahjoja. Palatessaan palvelija tuo kaldealaisen Rebekan, josta tulee Iisakille hyvä vaimo. Myös Abraham ottaa itselleen uuden jalkavaimon Keturan, joka synnyttää kuusi poikaa: Simranin, Joksanin, Medanin, Midianin, Jisbakin ja Suahin. Näistä tulee assurilaisten ja lukuisten muiden kansojen esi-isiä. Poikien aikuistuttua Abraham lähettää heidät lahjojen kera itään, ”pois poikansa Iisakin tieltä”.
Abrahamin vanhuus on rauhallinen. Hän kuolee 175 vuoden iässä, ja Iisak ja Ismael hautaavat hänet Makpelan luolaan. Jumalan siunaus seuraa Iisakia. Iisakin pojasta ja Abrahamin pojanpojasta Jaakobista tulee Israelin 12 sukukunnan kantaisä.
Merkitys > Abrahamilaiset uskonnot

Koska Abraham on tärkeä hahmo kaikissa kolmessa Lähi-idän suuressa monoteistisessa uskonnossa eli juutalaisuudessa, kristinuskossa ja islamissa, teologi Louis Massignon (1883–1962) otti käyttöön ekumeenisen käsitteen ”abrahamilaiset uskonnot” yhdistämään kaikkia kolmea. Mormonismia on toisinaan kutsuttu ”neljänneksi abrahamilaiseksi uskonnoksi”. Anna Sapir Abulafia (2019) laskee joukkoon myös monia pienempiä uskontoja, joita ovat esimerkiksi baha’i, jesidismi, druusilaisuus, samarialaisuus ja rastafari.
Merkitys > Kristinusko

Vanhan testamentin hahmoksi Abraham on Uudessa testamentissa poikkeuksellisen isossa roolissa, ja hänet mainitaan nimeltä 72 kertaa. Vain Mooseksesta puhutaan vielä enemmän. Kristityille Abraham edustaa Jeesukseen uskovien isähahmoa, jonka kuuliaisuus Jumalan tahdolle oli esikuvallista. Uskonsa kautta kaikki ihmiset, eivät pelkästään juutalaiset, voivat tulla Abrahamin lapsiksi.
Erityisesti apostoli Paavali kirjoitti Abrahamista paljon. Roomalaiskirjeessä Paavali kirjoittaa, etteivät ympärileikkaus ja Mooseksen laki ole kristityille välttämättömiä, sillä ne eivät olleet sitä myöskään Abrahamille. Jo ennen ympärileikkaustaan Abraham nautti Jumalan suosiota ja oli tämän silmissä oikeamielinen. Paavalin mukaan usko eikä laki on Jumalalle tärkein. Paavali katsoo kuitenkin myös juutalaisten pelastuvan, sillä Jumala pitää kiinni antamistaan lupauksista. Galatalaiskirjeessä Paavali sanoo, että pakanat pelastuvat Abrahamin saaman siunauksen kautta. Siunaus välittyy Jeesuksen kautta, joka on Abrahamin siemen. Heprealaiskirjeessä Abrahamia pidetään uskossaan esimerkillisenä. Hän selvisi kaikista koettelemuksistaan ja uskoi Jumalan lupauksiin, vaikka ne arkitodellisuuden näkökulmasta olivat mahdottomia. Jaakobin kirjeessä perustellaan, ettei pelkkä usko riitä vaan tarvitaan myös tekoja – olihan Abrahamkin valmis uhraamaan Iisakin.
Evankeliumien mukaan Jeesus puhui Abrahamista paljon. Opetuksissa korostuu Abrahamin asema kansan kantaisänä sekä hänen uskonsa esimerkillisyys. Abrahamin nimi sekä ”Abrahamin poika” viittaavat evankeliumeissa aitoon juutalaisuuteen. Jeesus vetoaa yleisöönsä, jotta nämä alkaisivat jälleen uskoa kuten Abraham uskoi. Luukkaan evankeliumissa (16:22) ”Abrahamin syli” on kielikuva paratiisille ja levolle Jumalan luona.
Kirkkoisien kirjoituksissa Abrahamia verrataan joskus Kristukseen, jonka vanhatestamentillisena esikuvana (kreik. typos) häntä pidetään. Jeesuksen tavoin Abraham pysyi loppuun saakka uskollisena Jumalalle, vaikka hänen koetuksensa olivat hirmuiset. Origenes käsittelee Abrahamia pitkästi Ensimmäistä Mooseksen kirjaa koskevissa saarnoissaan, ja Ambrosius kirjoitti Abrahamista-nimisen kommentaarin. Ambrosiuksen mukaan Abrahamin lähtö kotimaastaan enteili Jeesuksen opetuslapsia, jotka jättivät kotinsa seuratakseen messiasta. Martti Lutherin mukaan Abrahamin usko oli esikuvallista, sillä se ei perustunut järkeen vaan pelkkään uskoon. Abrahamiin vetoaminen oli varhaisille kristityille ja myöhemmille teologeille keino todistaa, että kristinusko oli vanhempaa juurta kuin juutalaisuus eikä siten ollut uskontona juutalaista perua.
Useammin Kristukseen verrataan kuitenkin Iisakia ja hänen uhraamistaan. Varhaiskristillisessä taiteessa Iisakin uhraaminen pysyi suosittuna aiheena senkin jälkeen, kun muut Vanhan testamentin tapahtumat olivat jääneet pois. Myös kolmen enkelin vierailu on suosittu aihe. Kristillisessä teologiassa se on usein tulkittu kolminaisuuden typologiseksi paljastamiseksi.
Merkitys > Mormonismi

Aabrahamin kirja on yksi Myöhempien aikojen pyhien Jeesuksen Kristuksen kirkon pyhistä kirjoituksista. Kirkon perustaja Joseph Smith (1805–1844) kertoi kääntäneensä sen egyptiläisistä papyruskääröistä, joiden uskoi olleen vanhatestamentillisten patriarkkojen omakätisiä kirjoituksia. Koska egyptiä ei vielä tuohon aikaan osattu Yhdysvalloissa tulkita, Smith tuotti Aabrahamin kirjan tekstin jumalallisen innoituksen ja ”näkijänkiven” avulla. Työ alkoi 1835 mutta eteni hitaasti. Nykyinen Abrahamin kirja julkaistiin Times and Seasons -lehdessä maaliskuussa 1842. Smith lupasi tekstille jatkoa, mutta mormonien ja ei-mormonien väliset riidat estivät suunnitelmaa toteutumasta. Vuonna 1851 Franklin D. Richards julkaisi Englannissa Kallisarvoiseksi helmeksi nimeämänsä Smithin kirjoitusten kokoelman, johon sisältyy Abrahamin kirja. Kokoelma kanonisoitiin 1880.
Aabrahamin kirja on tyyliltään omaelämäkerrallinen ja kertoo nimihenkilönsä vaiheista ja näyistä. Kertomuksen alussa pakanapapit yrittävät uhrata Abrahamin epäjumalille, mutta enkeli pelastaa hänet. Abraham hylkää kotiseutunsa ja päätyy Egyptiin, missä hän saa uurimin ja tummimin avulla tietää ”auringosta, kuusta ja tähdistä”, pre-eksistenssistä, Lunastajan eli Jeesuksen valitsemisesta sekä siitä, kuinka kuolemattomat henget saapuvat maapallolle ja saavat kuolevaisen ihmisruumiin. Abrahamin myöhemmistä vaiheista kerrotaan Opin ja liittojen luvussa 132. Se käsittelee avioliittoa ja monivaimoisuutta. Jälkimmäistä perustellaan Abrahamin esimerkillä sekä tämän saamilla lupauksilla ”siemenestään ja kupeidensa hedelmästä” (132:32). Herran käskystä mies voi ottaa sivuvaimoja, kuten Abrahamkin teki. Tottelevaisuutensa ansiosta Abraham, Iisak ja Jaakob korotettiin, ”ja he istuvat valtaistuimilla eivätkä ole enkeleitä, vaan jumalia” (132:37). Joseph Smithin mukaan Melkisedek kertoi Abrahamille Jeesuksesta Kristuksesta, antoi hänelle ”Melkisedekin pappeuden” valtuuden ja opetti temppeliseremoniat.
Raamatun hahmoista Abraham on mormonismin opeissa ja pyhissä kirjoituksissa eräs keskeisimmistä, ja hänen historiallisuuteensa uskotaan kirjaimellisesti. Joseph Smithiä pidetään Abrahamin jälkeläisenä. Monessa suhteessa Abrahamin elämä enteili hänen elämäänsä. Smithin työ alkukirkon palauttamiseksi auttoi täyttämään Abrahamin kanssa solmitun liiton, jonka on määrä tuoda hänen siemenensä kautta siunaus kaikille kansoille. Ylösnousseen Abrahamin kerrotaan jopa vierailleen Joseph Smithin luona henkilökohtaisesti.
Aiheesta muualla

Kuvia tai muita tiedostoja aiheesta Abraham Wikimedia Commonsissa
Parrot, André: Abraham (Hebrew patriarch) Encyclopædia Britannica. 13.3.2021. (englanniksi)
| n k 1>  Mooseksen kirja (Genesis) |
| --- | --- |
Alkuhistoria (1–11):  Luomiskertomus (1–2)  Syntiinlankeemus (3)  Kain ja Abel (4)  Genesiksen sukuluettelot (5:1–6:8, 11:10–26)  Vedenpaisumus (6:1–9:28)  Haamin kirous (9:20–27)  Kansojen taulu (10:1–11:9)  Baabelin torni (11:1–9) 
Kantaisien historia (12–50):  Abraham (12–23)  Siddimin laakson taistelu (14:1–17)  Abrahamin liitto (15)  Sodoma ja Gomorra (19:1–28)  Iisak (21–35)  Iisakin sitominen (22)  Jaakob ja hänen poikansa (25–50)  Jaakobin tikapuut (28)  Jaakobin paini (32:22–32)  Joosef (37–50)  Jaakobin siunaus (49) 
Lähteet:  Pappiskirja  Jahvisti  Elohisti 
József Molnár, Abrahamin matka Urista Kanaaniin, 1850.
Dieric Bouts, Abrahamin ja Melkisedekin kohtaaminen, noin 1464–1467.
Abraham, Saara ja Hagar. Kuvitus vuodelta 1897.
James Tissot, Abraham ja kolme enkeliä, noin 1896–1902.
James Tissot, Abraham näkee liekehtivän Sodoman, noin 1896–1902.
Rembrandt, Iisakin uhraus, 1653.
Kolme enkeliä, jotka Abraham kohtasi Mamren tammistossa. Andrei Rubljovin ikoni (1410) esittää keskiajan kristillisessä taiteessa suosittua aihetta.
Ibrahim suorittamassa uhriaan. Timuridien valtakunta, noin 1410.
Film-O-Holic.com

| Film-O-Holic> com |
| --- | --- |
Lehtityyppi:  verkkojulkaisu
Aihealue:  ensi-ilta-elokuvat, dvd-elokuvat, kotimaiset tekijät
ISSN:  ISSN 1795-6153
Perustettu:  1998
Päätoimittaja:  Juha Rosenqvist, Päivi Valotie
Sitoutuneisuus:  sitoutumaton
Kotikunta:  Turku
Kotimaa:  Suomi
Ilmestymistiheys:  viikoittain
Kieli:  suomi
Aiheesta muualla
www.film-o-holic.com
Film-O-Holic.com on vuonna 1998 perustettu elokuvasivusto, jossa julkaistaan viikoittain ensi-ilta- sekä dvd-arvosteluja. Sivustolla on haastateltu laajalti suomalaisten elokuvien tekijöitä.
Julkaisun linjauksessa korostetaan kriittistä lähestymistapaa. Elokuva on taidemuoto, joten elokuvia on arvotettava yhdenmukaisesti taiteenlajinsa teoksina elokuvan kulttuurista merkitystä unohtamatta.
Film-O-Holic.com on Suomen vanhimpia yhä toiminnassa olevia verkkojulkaisuja. Sivuston julkaisija on Filmiverkko ry, jonka tarkoitus on harjoittaa voittoa tavoittelematonta julkaisutoimintaa internetissä. Film-O-Holic.comin lisäksi yhdistys ylläpitää myös akateemista WiderScreen-sivustoa.
Sivustolla on myös Turun elokuvakalenteri, mihin pyritään kokoamaan Turun elokuva-aiheiset tapahtumat.
Helmikuussa 2025 Filmiverkko ry kertoi joutuvansa supistamaan toimintaansa Orpon hallituksen päätettyä leikata kulttuuritukia. Taiteen edistämiskeskus ei myöntänyt yhdistykselle enää lainkaan tukea vuodelle 2025. Film-O-Holic-sivuston jatkuminen on siksi epävarmaa.
Aiheesta muualla

Film-O-Holic.com.
WiderScreen.
Washington-monumentti
Kuvia

Huipulta.
Näkymä monumentilta kongressitalon suuntaan.
Valkoisen talon suuntaan.
Lincolnin muistomerkin suuntaan.
Jeffersonin muistomerkin suuntaan.
Aiheesta muualla

Kuvia tai muita tiedostoja aiheesta Washington-monumentti Wikimedia Commonsissa
Luettelo automerkeistä
Luettelo automerkeistä > Kuorma-automerkit

| --- | --- |
 Autocar (USA)  Baron (Yhdistynyt kuningaskunta)  Bedford (Yhdistynyt kuningaskunta)  BharatBenz  Commer (Yhdistynyt kuningaskunta)  Csepel (Unkari)  ERF  DAF (Alankomaat)  Deutz  Dodge (Yhdistynyt kuningaskunta)  Eicher (Intia)  Fargo  FAW (Kiina)  Foden  Foton (Kiina)  Freightliner (Yhdysvallat)  Fuso  Hanomag (Saksa)  Hino (Japani)  Hollming (Suomi)  Iveco (Italia)  International (Yhdysvallat)  Jiefang (Kiina)  KamAZ (Venäjä)  Karrier (Yhdistynyt kuningaskunta)  Kenworth (Yhdysvallat)  KrAZ (Venäjä)  LAZ (Ukraina)  Leyland (Yhdistynyt kuningaskunta) :  Mack (Yhdysvallat)  Magirus-Deutz (Saksa, nyk. Iveco Magirus)  MAN (Saksa)  Mason (kuorma-auto) (Yhdysvallat)  MAZ (Valko-Venäjä)  MAZ-MAN (Valko-Venäjä, Saksa)  Mercedes-Benz (Saksa)  Oshkosh Corporation (Yhdysvallat)  Peterbilt (Yhdysvallat)  Rába (Unkari)  Renault (kuorma-auto)  REO (Yhdysvallat)  Saviem (Ranska)  Scania (Ruotsi)  Scania-Vabis (Ruotsi)  Sisu  (Suomi)  Tatra (Tšekki)  Ural (Venäjä)  Vabis (Ruotsi)  Vanaja (Suomi)  Volvo (Ruotsi)  Western Star  White (Yhdysvallat)  ZIL (Venäjä)
Luettelo automerkeistä > Konsernit

AvtoVAZ-konserni: Lada, VAZ
BAIC Group tytäryhtiöineen ja yhteisyrityksineen: BAIC, Beiqi, Changhe, Changhe-Suzuki, Foton, Huansu, Hyundai, Jeep, Mercedes-Benz, Senova, Suzuki, Weiwang
BMW-konserni: BMW, Mini, Rolls-Royce
Brilliance China Automotive tytäryhtiöineen ja yhteisyrityksineen: BMW, Brilliance, Huasong ja Jinbei
China Changan Automobile Group tytäryhtiöineen ja yhteisyrityksineen: Changan, Hafei, Ford, Mazda, Volvo, Suzuki ja Landwind
China FAW Group tytäryhtiöineen ja yhteisyrityksineen: Audi, Besturn, FAW, Haima, Hongqi, Jiefang, Mazda, Toyota, Volkswagen
Daimler AG: Maybach, Mercedes-Benz, Smart
Dongfeng Motor Corporation tytäryhtiöineen ja yhteisyrityksineen (mm. Donfeng Honda, Donfeng Nissan, Donfeng PSA, Dongfeng Renault, Donfeng Yueda Kia, Dongfeng Yulon, Dongvo (Hangzhou) Truck Company): Citroën, Donfeng, Honda, Infiniti, Kia, Luxgen, Nissan, Peugeot, Renault, UD, Venucia
Ford Motor Company: Ford, Lincoln, Mazda
GAZ-konserni: GAZ, Gazel, Sobolga
General Motors: Buick, Cadillac, Chevrolet, Daewoo, GMC, Holden
Hyundai-konserni: Hyundai, Kia
Saab-Spyker-konserni: Saab, Spyker
SAIC Motor tytäryhtiöineen ja yhteisyrityksineen: Bao Jun, Buick, Cadillac, Chervolet, Hong Yan, Iveco, Lu ling, Maxus, MG, Roewe, Skoda, Sunwin, Volkswagen, ja Yue Jin
Stellantis: Alfa Romeo, Chrysler, Ferrari, Fiat, Iveco, Lancia, Maserati, Peugeot, Citroën, Opel, Vauxhall
Toyota-konserni: Toyota, Daihatsu, Hino, Lexus
Volkswagen-konserni: Audi, Bentley, Bugatti, Cupra, Lamborghini, Man, Porsche, Scania, Seat, Škoda, Volkswagen
Aiheesta muualla

Wikimedia Commonsissa on kuvia tai muita tiedostoja aiheesta .
Car makes of the World 1894- Present (Jacob Baartsen, hollantilaisen yksityishenkilön melko kattava luettelo maailman automerkeistä) (englanniksi) (chello.nl)
20 vähiten luotettavaa automerkkiä
Automerkit hallussa - tunnistatko logot?
The Dudesons (televisiosarja)

| The Dudesons |
| --- | --- |
 Sarjan logo.
Kestoaika:  30 min
Luoja(t):  Rabbit Films
Pääosissa:  Jarno Leppälä Jukka Hilden Jarno Laasala Hannu-Pekka Parviainen
Alkuperämaa:  Suomi
Verkko:  Nelonen (2006–2008) Sub (2009–2015)
Esitetty:  7. syyskuuta 2006 – 11. kesäkuuta 2015
Jaksoja:  42 + extrajakso
Tuotanto
Tuottaja(t):  Jarno Laasala
Ohjaaja(t):  Jarno Laasala
Käsikirjoittaja(t):  Jarno Laasala
Tuotantoyhtiö(t):  Rabbit Films
Aiheesta muualla
Virallinen sivusto
IMDb
Elonet
Extreme Duudsonit promotoimassa ensimmäistä tuotantokautta Norjassa.
The Dudesons (suom. Duudsonit) on suomalaisen temppu- ja stuntryhmä Extreme Duudsoneiden televisiosarja, jonka tuotantoyhtiönä toimii Rabbit Films. Pääosissa esiintyvät Jarno Leppälä, Jukka Hilden, Jarno Laasala ja Hannu-Pekka Parviainen. Sarjaa on vuonna 2007 kuvailtu kaikkien aikojen menestyneimmäksi suomalaiseksi televisio-ohjelmaksi.
Sarja on jatko-sarja aiemmille Duudsonit-aiheisille sarjoille, jotka ovat Maailmankiertue 1 (2001), Maailmankiertue 2 (2002), Maailmankiertue 3 (2003) ja Duudsoni Elämää (2004). The Dudesons on kuitenkin ensimmäinen, joka on tehty englanniksi. Sarja oli menestyksekäs, ja kaikki sen tuotantokaudet on julkaistu DVD:llä.
Ensimmäinen tuotantokausi

Ensimmäinen tuotantokausi koostuu osittain vanhemman Duudsoni Elämää -sarjan materiaalista, joka on käännetty englanninkieliseksi. Mukana on myös Maailmankiertue-sarjan materiaalia.
Ensimmäisen tuotantokauden kolmiosaisessa jaksossa Operaatio Ritari-Ässä Jukka kertoo aina ihailleensa David Hasselhoffin Ritari Ässä -roolisuoritusta, jossa hän laskeutuu autolla rekan perästä ja lähtee rosvojen perään. Duudsonit luovat kohtauksen, jossa Jarppi ohjaa rekkaa, jonka lavalla sijaitsevassa autossa Jukka on. Lopulta auto suistuu ojaan. Tuliparturissa Jarnon hiukset saavat uuden tyylin, kun hän menee Jukan parturiin ja jää ainoaksi asiakkaaksi. Kalastusta Pohjanmaalla -jaksossa Jarppi, Jukka ja Jarno lähtevät räjäyttelemään kaloja jäätikölle, ja lopulta tilanne päättyy painiin jäällä ja ilotulitesotaan Duudsoneiden autolla, jonka he sytyttävät tuleen. Kosto Mr. Hitlerille jaksossa Duudsonit naamioituvat Hullujen Eläinten Iskuryhmäksi (engl. Crazy Animal Hit Squad) ja menevät tekemään jekun entiselle naapurilleen, joka on kiusannut heitä. He kaivavat kuopan Hitlerin pihalle ja odottavat, kunnes hän ajaa siihen autolla. Lopulta Duudsonit joutuvat maksamaan hänelle 5 000 euron edestä korvauksia. Kevätsiivous-jakso koostuu lähinnä Duudsoni Elämää -sarjassa nähdystä jaksosta, jossa pojat pelaavat golfia ranchilla. Viimeinen jakso, Jukan surmahyppy, on myös nähty Duudsoni Elämää -sarjassa.
Ensimmäinen tuotantokausi > Luettelo jaksoista

Härmästä Hollywoodiin
Kaaosta Duudsoni-ranchilla
Murto supermarkettiin
Duudsonit valloittavat Meksikon
Naapurisodat
Pyromaani-Duudsonit
Rakkaus tekee kipeää
Duudsoneiden tähtihetket
Toinen tuotantokausi

Toinen tuotantokausi esitettiin 2. toukokuuta 2008 alkaen Nelosella. Jekkusodat on ensimmäinen jakso, ja Duudsonit tekevät toisilleen siinä jekkuja. Kohokohdaksi nousee Jukan Jarpille tekemä tabasco-jekku, jossa hän suihkuttaa tabascoa Jarpin takapuoleen jonka jälkeen antaa auttavaisena maitoa, joka viilentäisi vaikka todellisuudessa maitopurkissakin on tabascoa. Lopulta HP tuo Jarpille piimäpurkin helpotukseksi. Duudsonien Lomareissu -jaksossa he kiertelevät ympäri Suomea ja päätyvät lopulta Powerparkiin, jossa HP:lle tehdään oksettamistesti. Supersankarit jaksossa he tekevät itselleen supersankarihahmot: Näkymätön Mies (Invisible Man, Jukka), Lentomies (Flying Man, HP), Eläin Mies (Manimal Man, Jarppi) sekä Muskelimies (Muscle Man, Jarno). Jaksossa vierailee Jouko Ahola. Britneyn Synttärit jaksossa Duudsoneiden lemmikkipossu Britney joutuu sairaalaan syntymäpäivänään. Poliisit & Rosvot jaksossa Duudsonit heräävät kummaliseen yllätykseen, kun heidän ovelleen ilmestyvät poliisipartio koirineen. Duudson-Olympialaiset-jaksossa Duudsonit ottavat mittaa toisistaan joukkueina heidän omissa olympialajeissa (joukkueet: Jarppi, HP & Jukka, Jarno). Epätoivoiset kodinetsijät jaksossa he matkaavat vanhalle ranchille ja huomaavat, että se on hajotettu. Lopulta aamulla, muiden nukkuessa Jarppi alkaa levittää taloon dynamiittia ja makkaroita, aikoessaan räjäyttää talon ja syödä sopivasti palaneet makkarat. Juuri kun viimeisenä talosta poistuva Jarno lähtee juoksuun, Jarppi räjäyttää talon. Jakso Duudsonien Top-10 koostuu kauden parhaista hetkistä.
Toinen tuotantokausi > Luettelo jaksoista

Jekkusodat
Duudsonien lomareissu
Supersankarit
Britneyn synttärit
Poliisit & rosvot
Duudsonit Olympialaiset
Epätoivoiset kodinetsijät
Duudsonien Top 10
Kolmas tuotantokausi

Kolmannen tuotantokauden ensiesitys oli 9. tammikuuta 2009 Subilla. Kauden joitain pätkiä vuoti etukäteen internetiin ja Viihdeuutisiin. Kolmatta tuotantokautta kuvatessa ryhmän jäsen Jarno Leppälä joutui sairaalaan. Vanhan teollisuusrakennuksen räjäyttämisen aikana Leppälä oli seisonut rakennuksen katolla ja joutunut suoraan tiilien ja lautojen murskaamaksi rakennuksen räjähtäessä. Kuolema kävi lääkäreiden mukaan lähellä, mutta mies selvisi tapahtumasta pelkällä aivotärähdyksellä ja useilla murtuneilla luilla. Myös Jukka Hilden vammautui kuvauksissa pahasti. Hän rakensi itselleen uudet metallipohjaiset kengät, joiden avulla pystyi roikkumaan kiinni moottoripyörässä, joka kulki 210 km/h. Lopulta hänen otteensa kuitenkin lipesi ja hänen nahkansa paloi useasta kohti kehoa. Päällä tapahtuman aikana hänellä oli pelkästään shortsit, t-paita ja omatekoiset kengät. Sarjassa nähdään myös, mitä tapahtui Jarpin 10 vuotta sitten irronneelle peukalolle, kun se palaa "piinaamaan" miestä.
Kolmas tuotantokausi > Luettelo jaksoista

Astronautit
Seuraa johtajaa
Unelma-ammatit
Duudsonien maailmansota
Moottoripäät
Talviolympialaiset
Jarpin peukalon paluu
Duudsonien Top 10
Duudsonien salainen jakso (esitetty vain televisiossa ja Päällikköboksissa)
Neljäs tuotantokausi

Duudsonien neljäs tuotantokausi alkoi 15. tammikuuta 2010 Subilla.
Neljäs tuotantokausi > Luettelo jaksoista

Seuraa talvijohtajaa
Pukiksi pukin paikalle
Törkyvedot Australiassa
Duudsonien taistelurobotti
Duudsonit valloittavat Ameriikan
Remonttireiskat
Duudsonien tarina
Duudsonien Top 10
Viides tuotantokausi

Duudsonien viides tuotantokausi alkoi 2. huhtikuuta 2015 Subilla.
Viides tuotantokausi > Luettelo jaksoista

Duudsonit valepuvuissa
Suomi sekaisin
Seuraa kännykkäjohtajaa
Duudsonien paljastukset
Jekkuralli Los Angelesissa
Duudsonit vs. ammattilaiset
Liian kuumaa kamaa
Katastrofi lähdössä
Epäonnenpyörä
Ja voittaja on...
Femke Bol
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 200 m | 22,80 | Hengelo | 30. kesäkuuta 2024 |
| 400 m | 49,44 NR | München | 17. elokuuta 2022 |
| 400 m aj | 50,95 AR, NR | La Chaux-de-Fonds | 14. heinäkuuta 2024 |
| 300 m aj | 36,86 WR | Ostrava | 31. toukokuuta 2022 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 200 m | 22,64 NR | Metz | 3. helmikuuta 2024 |
| 400 m | 49,17 WR | Glasgow | 2. maaliskuuta 2024 |
NR = maan ennätys
AR = maanosan ennätys
WR = maailmanennätys
Sauli Niinistö
Ura > Juristina

Niinistö kirjoitti ylioppilaaksi Salon yhteislyseosta 1967, valmistui oikeustieteen kandidaatiksi Turun yliopistosta vuonna 1974 ja sai varatuomarin arvon vuonna 1977. Vuosina 1974–1975 hän toimi Kiskon piirin nimismiehenä. Hän oli Turun hovioikeuden hovioikeudenviskaalina vuosina 1976–1987 ja  nimitettynä hovioikeudenneuvokseksi vuonna 1994. Lisäksi hän piti omaa lakiasiaintoimistoa Salossa 1978–1988.
Ura > Kunnallispolitiikka

Niinistö aloitti poliittisen uransa asettumalla ehdolle vuoden 1976 kunnallisvaaleissa Salossa. Hänet valittiin Salon kaupunginvaltuustoon ja kaupunginhallitukseen. Kaupunginhallituksessa hän oli yhtäjaksoisesti vuoteen 1988 saakka, minkä jälkeen hän jatkoi kaupunginvaltuuston puheenjohtajana vuosina 1989–1992. Vuonna 1992 hän jäi pois kaupunginvaltuustosta.